



O femeie din Dej, în vârstă de 72 de ani, a fost amendată cu 5.000 de lei de polițiști în fața blocului pentru că nu avea asupra ei o adeverinta pe propria răspundere.

Conform reprezentanților Inspectoratului Județean de Poliție Cluj, amenda de 5000 de lei i-a fost aplicată femeii în data de 4 aprilie, după ce aceasta a fost identificată pe strada fără sa aibă asupra ei adeverinta pe proprie răspundere, așa cum prevede ordonanța militară și în afara programului care le permite celor în vârstă de peste 65 de ani sa iasă din casa.

Polițiștii spun însă ca în zilele dinaintea aplicării sancțiunii, femeia a mai fost avertizată verbal de agenți de nu mai puțin de TREI ORI, fiind găsită tot fara adeverinta asupra ei în timp ce se plimba nejustificat.

Mai mult, femeii i-a fost aplicată o alta amenda tot pentru nerespectarea Ordonantei Militare în valoare de 50 de lei, înainte de a fi majorate sancțiunile.

În 4 aprilie însă, femeia a fost găsită din nou afara fără a-și putea justifica prezența, astfel că polițiștii i-au aplicat sancțiunea de 5000 lei.

În plus, femeia ar fi avut și un limbaj total neadecvat fata de oamenii legii, astfel ca s-a luat decizia de a nu mai fi iertata pentru abaterile repetate, scrie dejeanul.ro.







